**ՈՐՈՇՈՒՄ № Ք/850-2023-Ա-18/4**

**Վարչական տույժ նշանակելու մասին**

քաղաք Գավառ 19 հունվարի 2024թ.

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Սուրեն Մինասյանս, ուսումնասիրելով 22․12․2023թ․ կազմված N Ք/850-2023-Ա-18/4 արձանագրությունը և վարչական վարույթի վերաբերյալ նյութերը՝

**ՊԱՐԶԵՑԻ**

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի՝ 01.11.2023թ. N Ք/850-2023-Ա հանձնարարագիր հիման վրա Տեսչական մարմնի Գեղարքունիքի տարածքային բաժնի մասնագետների կողմից ստուգում է իրականացվել ՀՀ, Գեղարքունիքի մարզ, Ճամբարակ քաղաք, Գարդմանի 26/1 հասցեում ամբարի կառուցման շինարարական աշխատանքների նկատմամբ /կառուցապատող՝ ՄԱԶԾ Հայաստան, «Կայուն համայնքներ» ծրագիր/։ Իրականացված ստուգման արդյունքում 22․12․2023թ․ կազմվել է N Ք/850-2023-Ա-18/4 արձանագրությունը, համաձայն որի՝ հեղինակային հսկողություն իրականացնող «ԳԼՈԲԱԼ ՊՐՈԵԿՏ» ՍՊԸ ընկերությունն /ՀՎՀՀ՝ 02664733, տնօրեն՝ Լիդիա Տիգրանի Զատիկյան/ աշխատանքներն իրականացրել է սահմանված կարգի խախտումներով, այսինքն.

-Շինարարությունն իրականացվել է համաձայնեցված նախագծին ոչ համապատասխան.

* Ամբարի հատակն ըստ նախագծի նախատեսված է իրականացնել բետոնե մոզաիկայով, սակայն իրականացված է բետոնե հարթեցված շաղախով և յուղաներկումով,
* Երկաթբետոնե դիտահորերը պատված չեն ջրամեկուսիչ նյութով /«Քաղաքաշինության մասին» ՀՀ օրենք, 9-րդ հոդված, 2-րդ մաս, «բ» կետ/,

-Շինարարության վարման մատյանում հեղինակային հսկողություն իրականացնողի կողմից խախտումների վերաբերյալ համապատասխան նշումներ կատարված չեն /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի հրաման 14.01.2008թ. N 11-Ն որոշում, հավելված Ա/:

Վերոգրյալ խախտումներն առաջացնում են վարչական պատասխանատվություն «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 11-րդ հոդվածի հատկանիշներով։

Վերոնշյալ վարչական իրավախախտման վերաբերյալ գործի քննությունը տեղի է ունեցել 2023 թվականի հունվարի 12-ին ժամը 10։00-ին։ Հեղինակային հսկողություն իրականացնող «ԳԼՈԲԱԼ ՊՐՈԵԿՏ» ՍՊ ընկերության տնօրեն Լիդիա Տիգրանի Զատիկյանը /անձնագիր՝ AT0545031, տրված 18.08.2020թ. 005-ի կողմից/, պատշաճ կերպով ծանուցված լինելով վարչական իրավախախտման վերաբերյալ գործի քննության տեղի և ժամանակի, ինչպես նաև վարչական իրավախախտումների վերաբերյալ ՀՀ օրենսգրքի 267-րդ հոդվածով նախատեսված իրավունքների ու պարտականությունների մասին /ծանուցագիր N ՔՏՄ/18.1/271-24, առաքանի՝ LO116161362AM, ՀՀ-ում ինտերնետով ծանուցման պաշտոնական կայք, նույնականացման համար՝ 1431604, 04.01.2024թ./, չի ներկայացել վարչական իրավախախտման վերաբերյալ գործի քննությանը, չի ներկայացրել միջնորդություն՝ գործի քննությունը հետաձգելու մասին, չի ներկայացրել գրավոր առարկություն:

**ՀՀ վարչապետի 2018 թվականի հունիսի 11-ի N 730-Լ որոշման հավելվածի 1-ին կետի** համաձայն՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը վերահսկողություն և օրենքով սահմանված այլ գործառույթներ իրականացնող կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում` հանդես գալով Հայաստանի Հանրապետության անունից:

**Նույն որոշման հավելվածի 11-րդ կետի 4-րդ ենթակետի** **համաձայն՝** քաղաքաշինության բնագավառում Տեսչական մարմինը լիազորված է օրենքով սահմանված դեպքերում և կարգով նշանակելու վարչական տույժեր(․․․․)։

**ՀՀ քաղաքաշինության նախարարի 1998 թվականի սեպտեմբերի 28-ի «Շինարարության նկատմամբ հեղինակային հսկողության իրականացման հրահանգ»-ը հաստատելու մասին» թիվ 143 հրամանի 4․5 կետի համաձայն՝** հեղինակային հսկողը հետևում է քաղաքաշինական օբյեկտի իրականացման համապատասխանությանը հաստատված նախագծի պահանջներին ու լուծումներին։

**ՀՀ քաղաքաշինության նախարարի 2008 թվականի հունվարի 14-ի «ՀՀՇՆ I-3.01.01-2008** «**Շինարարական արտադրության կազմակերպման աշխատանքների կատարում շինարարական նորմերը հաստատելու մասին» թիվ 11-Ն հրամանի** որոշման **IV գլխի 9-րդ կետի** համաձայն՝ յուրաքանչյուր շինարարական օբյեկտում անհրաժեշտ է կազմել ծածկված աշխատանքների ակտեր։

**«Քաղաքաշինության բնագավառում իրավախախտումների համար պատասխանատվության մասին» օրենքի 11-րդ հոդվածի համաձայն՝** շինարարության ընթացքում հեղինակային հսկողության պարտականությունը չկատարելը կամ խախտումներով կատարելը առաջացնում է տուգանքի նշանակում` սահմանված նվազագույն աշխատավարձի քսանապատիկի չափով:

**Նույն օրենքի 4-րդ հոդվածի համաձայն**՝ քաղաքաշինության բնագավառում իրավախախտումներ կատարելու համար կարող են կիրառվել`

ա) տուգանքի նշանակում

բ) քաղաքաշինական գործունեություն իրականացնելու լիցենզիայի գործողության կասեցում

գ) քաղաքաշինական գործունեություն իրականացնելու լիցենզիայի գործողության դադարեցում:

Սույն օրենքի սահմաններում տույժ նշանակելն իրավախախտում կատարած իրավաբանական անձին չի ազատում այն պարտականության կատարումից, որի չկատարման համար նշանակվել է տույժ:

Եթե իրավաբանական անձը սույն օրենքով սահմանված կարգով ենթարկվում է պատասխանատվության, ապա այդ նույն իրավախախտման համար ֆիզիկական անձը չի կարող ենթարկվել պատասխանատվության:

**Նույն օրենքի 14-րդ հոդվածի համաձայն**՝ սույն օրենքով նախատեսված խախտումներն արձանագրում և տուգանքներ է նշանակում տեսչական մարմինը: Խախտման վերաբերյալ արձանագրությունները քննում են և տույժ նշանակելու վերաբերյալ որոշումներն ընդունում է տեսչական մարմնի ղեկավարը կամ նրա տեղակալը:

 Այսպիսով, սույն վարչական գործում եղած ապացույցներով հիմնավորվել է «ԳԼՈԲԱԼ ՊՐՈԵԿՏ» ՍՊ ընկերության կողմից թույլ տրված վարչական իրավախախտման փաստը։

Վերոգրյալի հիման վրա և ղեկավարվելով «Քաղաքաշինության բնագավառում իրավախախտումների համար պատասխանատվության մասին» օրենքի 4-րդ հոդվածի 1-ին մասի «ա» կետով, 11-րդ, 14-րդ և 18-րդ հոդվածներով՝

**ՈՐՈՇԵՑԻ**

1. Հեղինակային հսկողություն իրականացնող «ԳԼՈԲԱԼ ՊՐՈԵԿՏ» ՍՊ ընկերությանը ենթարկել վարչական պատասխանատվության՝ վերջինիս նկատմամբ կիրառելով վարչական տույժ՝ տուգանք՝ 20.000 (քսան հազար) ՀՀ դրամ գումարի չափով:
2. «ԳԼՈԲԱԼ ՊՐՈԵԿՏ» ՍՊ ընկերությանը տալ պարտադիր կատարման ցուցում՝ տասնհինգօրյա ժամկետում վերացնելու արձանագրված խախտումները։

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:
Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին: Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | **ՍՈՒՐԵՆ ՄԻՆԱՍՅԱՆ** |